Paġna Il-kriżi tal-COVID-19 titlob miżuri immedjati u eċċezzjonali fil-qasam tas-saħħa pubblika. L-Istati Membri qed jitħabtu biex jipprovdu biżżejjed persunal mediku biex jiġġieldu l-kriżi filwaqt li jkomplu jagħmlu d-dijanjosi, u jittrattaw il-pazjenti u jieħdu ħsiebhom. Il-qagħda fil-faċilitajiet tal-kura tas-saħħa u fl-istituzzjonijiet ta' taħriġ jista' jkollha impatt fuq il-possibbiltà li jiġi pprovdut taħriġ sħiħ lill-professjonijiet fil-kura medika, b'mod partikolari t-taħriġ prattiku. Il-Kummissjoni tixtieq tassigura lill-Istati Membri li se tkun disponibbli li tiddiskuti, ma' kull wieħed u waħda minnhom, il-problemi partikolari li ltaqgħu magħhom matul il-kriżi u li se tindirizzahom, jekk ikun xieraq u meħtieġ, b'mod adegwat, bl-użu tal-mezzi amministrattivi u leġiżlattivi kollha għad-dispożizzjoni tagħha. Id-Direttiva tistabbilixxi regoli dwar ir-rikonoxximent transkonfinali ta' kwalifiki professjonali. Għal ċerti professjonijiet settorjali bħall-infermiera ta' kura ġenerali, id-dentisti (inklużi l-ispeċjalisti), it-tobba (inkluża firxa ta' speċjalisti) u l-ispiżjara, id-Direttiva tistabbilixxi wkoll rekwiżiti minimi ta' taħriġ fil-livell tal-UE. Skont l-Artikolu 21(1) tad-Direttiva, l-Istati Membri ospitanti għandhom jirrikonoxxu awtomatikament il-kwalifiki mogħtija meta jintemm dan it-taħriġ, elenkat fl-Anness V tad-Direttiva. Il-kwalifiki tal-professjonisti l-oħra fil-kura medika, bħall-infermiera speċjalizzati li għalihom ma jeżistux rekwiżiti minimi ta' taħriġ fil-livell tal-UE, mhumiex soġġetti għal rikonoxximent awtomatiku. L-Istati Membri ospitanti jistgħu (iżda mhumiex obbligati) jivverifikaw il-kwalifiki ta' dawk il-professjonisti u jistgħu jimponu miżuri ta' kumpens fejn xieraq. Jenħtieġ li l-punti li ġejjin jiggwidaw lill-Istati Membri meta jikkunsidraw il-miżuri biex jindirizzaw in-nuqqas immedjat tal-persunal jew il-miżuri għat-taħriġ tal-professjonisti tal-ġejjieni fil-kura medika. Id-Direttiva tipprovdi lill-professjonisti li jitolbu għar-rikonoxximent tal-kwalifiki tagħhom f'pajjiż ieħor tal-UE bi drittijiet li jiżguraw li l-awtoritajiet tal-Istati Membri jivvalutaw it-talbiet tagħhom kif xieraq u fi ħdan ċerti salvagwardji proċedurali u f'ċerti skadenzi. Dawn ir-regoli jistabbilixxu l-massimu li jista' jkun meħtieġ mill-professjonisti fil-kura medika. Ma jobbligawx lill-Istati Membri jimponu restrizzjonijiet fir-rigward tal-proċeduri ta' rikonoxximent. Għaldaqstant: Id-Direttiva ma twaqqafx lill-Istati Membri milli jieħdu approċċ aktar liberali għal kif jittrattaw lill-professjonisti fil-kura medika li jkunu deħlin, kemm biex jipprovdu servizzi temporanjament kif ukoll biex jistabbilixxu ruħhom, pereżempju billi jneħħu r-rekwiżit għal dikjarazzjoni minn qabel u kontroll minn qabel tal-kwalifiki jew billi japplikaw skadenzi iqsar għall-ipproċessar tal-applikazzjonijiet, billi jitolbu inqas dokumenti mis-soltu, ma jitolbux għal traduzzjonijiet iċċertifikati jew ma jinsistux fuq miżura ta' kumpens meta l-Istat Membru ospitanti jqis li ma hemm l-ebda riskju kbir għas-sikurezza tal-pazjent. Jenħtieġ li l-miżuri fis-seħħ jkunu ta' natura nondiskriminatorja. It-taħriġ ta' ċerti professjonijiet fil-kura medika, bħat-tobba b'taħriġ mediku bażiku, għadd ta' speċjalizzazzjonijiet mediċi bħall-mediċina respiratorja jew l-anestesija, u l-infermiera tal-kura ġenerali, jissejjes fuq armonizzazzjoni minima skont id-Direttiva. Għall-iskop tal-forniment temporanju u okkażjonali ta' servizzi, meta dawn il-professjonisti fil-kura medika jiċċaqilqu temporanjament fi Stat Membru ieħor biex isaħħu l-forza tax-xogħol għal perjodu limitat, tista' tintalbilhom biss dikjarazzjoni sempliċi minn qabel, mingħajr ma jkun hemm bżonn li wieħed jistenna deċiżjoni mill-awtoritajiet tal-Istat Membru ospitanti. Tali obbligi ta' dikjarazzjoni jistgħu jitwarrbu b'mod unilaterali mill-Istat Membru ospitanti, jew b'mod ġenerali jew għal perjodi, attivitajiet jew setturi partikolari. Għall-professjonijiet l-oħra fil-kura medika, l-Istati Membri jistgħu jimponu kontroll minn qabel tal-kwalifiki tal-professjonisti li l-attivitajiet tagħhom għandhom implikazzjonijiet fuq is-saħħa u fuq is-sigurtà. Dan jista' jkun il-każ għall-infirmiera speċjalizzati (b'paragaun mal-infermiera ta' kura ġenerali), għal ċerti tobba speċjalisti, pereżempju jekk l-Istat Membru riċeventi għandu speċjalità regolata li ma teżistix fl-Istat Membru li jibgħat, jew għall-professjonisti paramediċi bħall-fiżjoterapisti. Il-kontrolli minn qabel mhumiex obbligatorji skont id-Direttiva u l-Istati Membri jistgħu jħaffu, inaqqsu jew ineħħu tali verifiki minn qabel. Id-Direttiva ma tapplikax għall-applikanti li għadhom mhumiex ikkwalifikati bis-sħiħ fl-Istat Membru ta' oriġini tagħhom. Dan ma jżommx lill-Istat Membru ospitanti milli jagħti d-dritt lil dawn il-professjonisti fil-kura tas-saħħa li jipprovdu servizzi limitati tas-saħħa fit-territorju tiegħu jew li jiġu impjegati skont il-liġi nazzjonali tiegħu, inkluż permezz ta' proċeduri speċifiċi li ġew stabbiliti biex jirreaġixxi għall-kriżi. Xi Stati Membri jista' jkun li qed jikkunsidraw gradwazzjoni bikrija għall-istudenti fi stadju avvanzat ta' taħriġ biex ikun hemm persunal mediku disponibbli jew minħabba li l-aħħar xhur ta' taħriġ ma jistgħux jitlestew minħabba l-kriżi (istituzzjonijiet ta' taħriġ magħluqa, nuqqas ta' kapaċità li jiġi pprovdut taħriġ prattiku strutturat fl-isptarijiet, eċċ.) Kwalunkwe kunsiderazzjoni bħal din teħtieġ li tqis il-fatt li l-professjonijiet settorjali fil-kura medika huma soġġetti għal rekwiżiti minimi ta' taħriġ fil-livell tal-UE. Jekk ir-rekwiżiti minimi stabbiliti fid-Direttiva jiġu ssodisfati, il-gradwazzjoni bikrija għall-professjonijiet settorjali jew it-tqassir tat-taħriġ jaqa' taħt il-kompetenza tal-Istati Membri u huwa konformi mad-Direttiva. Il-kwalifiki elenkati fl-Anness V jistgħu jingħataw lill-professjonisti inkwistjoni u dawn ikollhom kull dritt għar-rikonoxximent awtomatiku fil-ġejjieni. Dan jista' jkun il-każ, pereżempju, f'pajjiżi fejn it-taħriġ imur lil hinn mir-rekwiżiti minimi meħtieġa mid-Direttiva. Jekk ir-rekwiżiti minimi stabbiliti fid-Direttiva ma jiġux ssodisfati, jeħtieġ li tintalab deroga mill-Artikolu 21(6) tad-Direttiva biex l-istudenti li jiggradwaw fl-2020 ikunu jistgħu jiksbu id-diploma elenkata fl-Anness V, fiċ-ċirkostanzi eċċezzjonali attwali marbuta mal-COVID-19. L-Artikolu 61 tad-Direttiva jipprovdi l-possibbiltà li tkun permessa deroga mid-dispożizzjonijiet speċifiċi tad-Direttiva għal perjodu limitat permezz tal-adozzjoni ta' att ta' implimentazzjoni jekk Stat Membru jiltaqa' ma' diffikultajiet kbar biex japplika dispożizzjoni speċifika tad-Direttiva. L-att ta' implimentazzjoni jista' jkun jew Deċiżjoni jew Regolament. Il-kamp ta' applikazzjoni u l-kontenut ta' kwalunkwe deroga jiddependu fuq iċ-ċirkostanzi speċifiċi ta' Stat Membru partikolari. Il-ħtieġa għal deroga jkollha tiġi ddeterminata abbażi ta' informazzjoni ċara u konkreta mill-Istati Membri kkonċernati dwar liema regoli ma jkunux jistgħu jsegwu minħabba ċ-ċirkostanzi eċċezzjonali u jekk dan ikunx japplika għall-gradwati kollha jew biss għal dawk individwali jew għal istituti speċifiċi, reġjuni, eċċ. Barra minn hekk, l-Istat Membru jkollu jispeċifika l-mezzi li bihom il-gradwati jkunu jistgħu jlestu l-partijiet neqsin tar-rekwiżiti minimi ta' taħriġ u f'liema tul ta' żmien. Id-deroga, jekk titqies xierqa, tkun tinsab f'att ta' implimentazzjoni u tkun soġġetta għall-kundizzjoni li l-għarfien, il-ħiliet u l-kompetenzi msemmija fir-rekwiżiti minimi ta' taħriġ jinkisbu, għalkemm parzjalment wara li tkun inħarġet id-diploma. It-tlestija tat-taħriġ f'konformità mad-Direttiva jista' jinkiseb b'modi differenti, pereżempju b'esperjenza professjonali miksuba matul il-qagħda ta' emerġenza jew wara, b'aktar taħriġ speċjalizzat jew bi programmi ta' żvilupp professjonali kontinwu. Għalhekk ma jkunx meħtieġ li jerġgħu lura għall-programm ta' taħriġ inizjali jew li l-gradwati tal-2020 jiġu integrati fil-programm tas-sena ta' wara ladarba l-emerġenza tispiċċa. Id-diplomi li jinħarġu abbażi tal-kundizzjonijiet stabbiliti f'deroga ma jkunux eliġibbli għal rikonoxximent awtomatiku mill-Istat Membru ospitanti sakemm jiġu ssodisfati r-rekwiżiti minimi ta' taħriġ. Il-Kummissjoni tqis li tali diplomi jistgħu jiġu identifikati permezz ta' suppliment għad-diploma, bid-dettalji tal-partijiet tar-rekwiżiti minimi ta' taħriġ li jonqsu. Dan jippermetti l-identifikazzjoni ta' kwalunkwe nuqqas u jħaffef il-proċess ta' rikonoxximent għall-gradwati li jixtiequ jieħdu vantaġġ mid-dritt tal-moviment liberu qabel ma jkunu lestew il-partijiet neqsin mit-taħriġ tagħhom. L-informazzjoni fis-suppliment għad-diploma tgħin lill-Istat Membru ospitanti biex jiddeċiedi dwar ir-rikonoxximent u l-applikazzjoni ta' miżuri ta' kumpens possibbli, b'għarfien sħiħ tal-kuntest u tar-raġunijiet eċċezzjonali għan-nuqqas ta' konformità mar-rekwiżiti minimi. Jeħtieġ li tiġi vvalutata l-possibbiltà li jiġu previsti derogi mir-rekwiżiti minimi armonizzati ta' taħriġ skont l-Artikolu 61, fuq il-bażi ta' informazzjoni ċara u konkreta dwar id-diffikultajiet speċifiċi li l-Istati Membri speċifiċi jiltaqgħu magħhom. L-Istati Membri kkonċernati huma responsabbli biex jipprovdu possibilitajiet għall-gradwati permezz ta' taħriġ imqassar biex jikkumpensaw għall-partijiet neqsin mit-taħriġ regolari. Tali miżuri jistgħu, pereżempju, jqisu l-esperjenza professjonali miksuba matul l-emerġenza jew wara, fuq bażi ta' każ b'każ. Ir-rikonoxximent tal-professjonisti fil-kura medika b'diplomi miksuba minn barra l-UE/l-EFTA jingħata skont il-proċeduri nazzjonali fl-Istati Membri. Madankollu, għall-professjonijiet fil-kura medika fejn ir-rekwiżiti minimi ta' taħriġ jiġu armonizzati fil-livell tal-UE, inklużi t-tobba u l-infermiera responsabbli mill-kura ġenerali, ir-rekwiżiti minimi ta' taħriġ tal-UE għandhom jitħarsu (l-Artikolu 2(2) tad-Direttiva). Jekk il-professjonisti jkollhom kwalifika minn pajjiż terz/mill-EFTA f'wieħed minn dawk il-professjonijiet li ma jissodisfawx ir-rekwiżiti armonizzati, l-Istat Membru li jkun beħsiebu jirrikonoxxi tali diploma jrid japplika miżuri ta' kumpens. Inkella, dawn il-professjonisti jistgħu jitħallew jaħdmu fil-kura tas-saħħa, iżda mingħajr ma jitqiesu bħala membru tal-professjoni li għaliha ma jilħqux l-istandards ta' kwalifiki stipulati fid-Direttiva. Pereżempju, infermier kwalifikat minn pajjiż terz li t-taħriġ tiegħu ma jissodisfax ir-rekwiżiti minimi ta' armonizzazzjoni jista' jitħalla jaħdem bħala assistent tal-kura tas-saħħa li jwettaq inkarigi limitati kif speċifikat għal attivitajiet bħal dawn fil-liġi nazzjonali. L-Istati Membri jistgħu jimpjegaw professjonisti fil-kura medika b'diplomi minn pajjiżi terzi jew billi jiżguraw li l-kwalifiki professjonali tagħhom jikkonformaw mar-rekwiżiti minimi ta' taħriġ fil-livell tal-UE jew billi jagħtuhom status differenti minn dak ta' membru sħiħ ta' wieħed mill-professjonijiet li għalihom ir-rekwiżiti minimi ta' taħriġ huma armonizzati fl-UE. Il-Kummissjoni Ewropea tippubblika l-lista riveduta ta' materjali li joriġinaw mill-Afrika t'Isfel u li ma jistgħux jiġu importati direttament fl-UE mingħajr dazju u mingħajr kwoti, li għalihom m'għandhiex tapplika l-kumulazzjoni prevista fil-paragrafu 2 tal-Artikolu 4 tal-Protokoll 1 bejn l-UE u l-istati tal-SADC aderenti mal-FSE. Il-lista hija bbażata fuq l-edizzjoni tal-2017 tan-Nomenklatura tas-Sistema Armonizzata tad-WCO. L-UE nnotifikat il-lista lis-Segretarjat fl-Unjoni Doganali tan-Nofsinhar tal-Afrika u lill-Ministeru tal-Industrija u l-Kummerċ tal-Mozambique. L-avviż preżenti huwa ppubblikat skont il-paragrafu 17 tal-Artikolu 4 tal-Protokoll 1 tal-FSE UE-SADC, u jissostitwixxi l-Avviż 2018/C 407/06 ppubblikat fit-12 ta' Novembru 2018. L-importazzjoni ta' prodotti mill-Afrika t'Isfel lejn l-UE taħt is-Sistema Armonizzata (SA), is-Subintestatura 1704 huma suġġetti għad-dazju, u għalhekk, skont l-Artikolu 4.15(c) tal-Protokoll 1, ma jistgħux jintużaw għal skopijiet ta' kumulazzjoni kif stipulat fl-Artikolu 4.2 tal-Protokoll 1. Dan jaffettwa l-kodiċijiet kollha taħt din l-intestatura: 17041010; 17041090; 17049010; 17049030; 17049051; 17049055; 17049061; 17049065; 17049071; 17049075; 17049081; 1704909911; 1704909919; 1704909991 u 1704909999. L-importazzjoni ta' prodotti li joriġinaw mill-Afrika t'Isfel lejn l-UE taħt is-subintestatura 0201 10 tas-SA huma suġġetti għad-dazju, u għalhekk, skont l-Artikolu 4.15(c) tal-Protokoll 1, ma jistgħux jintużaw għal skopijiet ta' kumulazzjoni kif stipulat fl-Artikolu 4.2 tal-Protokoll 1. Dan jaffettwa l-kodiċijiet kollha taħt din is-subintestatura SA, li huma: 0201100021; 0201100029; 0201100092; 0201100094; 0201100097 u 0201100098. Il-Kummissjoni eżaminat l-informazzjoni mogħtija u kkonkludiet li l-bidla fl-isem ma taffettwa bl-ebda mod is-sejbiet tar-Regolament ta' Implimentazzjoni (UE) 2015/309. Għaldaqstant, ir-referenzi fl-Anness tar-Regolament ta' Implimentazzjoni (UE) 2015/309 għal: jenħtieġ li jinqraw: Il-kodiċi addizzjonali TARIC B985 attribwit qabel lil Penta Su Ürünleri Üretim ve Sanayi Tic. Fil-punt 3-3 "deskrizzjoni tal-inbejjed" kif ukoll fil-punt 7.2 "speċifiċità tal-prodotti" tal-Kapitolu I tal-Ispeċifikazzjoni tal-Prodott tal-IĠP "Alpes-Maritimes", id-deskrizzjoni tal-inbejjed ġiet issupplimentata sabiex jiġu ċċarati l-kulur tal-inbejjed u l-karatteristiċi organolettiċi tagħhom. Dawn il-kjarifiki ġew irrappurtati wkoll fit-taqsima "Rabta maż-żona ġeografika" u "Deskrizzjoni tal-inbid/inbejjed" tad-Dokument Uniku. Fil-punt 5 tal-Kapitolu I tal-Ispeċifikazzjoni tal-Prodott, il-varjetajiet artaban N, floreal B, monarch N, muscaris B, prior N, solaris B, soreli B, souvignier gris B, vidoc N u voltis B., żdiedu mal-lista ta' varjetajiet użati għall-produzzjoni tal-IĠP "Alpes-Maritimes". Dawn il-varjetajiet jissejħu varjetajiet reżistenti għan-nixfa u għal mardiet kriptogamiċi. Dawn jippermettu inqas użu ta' prodotti fitosanitarji filwaqt li jikkorrispondu għall-varjetajiet użati għall-produzzjoni tal-IĠP. Ma jbiddlux il-karatteristiċi tal-inbejjed tal-IĠP. It-taqsima "Varjetajiet ewlenin tal-għeneb tal-inbid" tad-Dokument Uniku ġiet issupplimentata bl-introduzzjoni ta' dawn il-varjetajiet. Fil-punt 4.1 tal-Kapitolu I tal-Ispeċifikazzjoni tal-Prodott, id-deskrizzjoni taż-żona ġeografika kienet soġġetta għal aġġornamenti formali. Ir-referenza għas-sena tal-kodiċi ġeografika, referenza nazzjonali li telenka skont id-département il-muniċipalitajiet użati fil-kompożizzjoni tal-IĠP, ġiet iċċarata. Din hija l-kodiċi ġeografika għall-2018. Din l-emenda ma taffettwax id-Dokument Uniku. IĠP — Indikazzjoni Ġeografika Protetta Inbid frizzanti ta' kwalità L-Indikazzjoni Ġeografika Protetta "Alpes-Maritimes" tikkonsisti fi nbejjed ħomor, rożè u bojod mhux frizzanti. L-inbejjed mhux frizzanti li jibbenefikaw mill-Indikazzjoni Ġeografika Protetta "Alpes-Maritimes" għandhom qawwa alkoħolika proprja skont il-volum ta' mill-inqas 9 %. Għall-inbejjed mhux frizzanti, il-qawwa alkoħolika proprja (limitu massimu jew limitu) (frizzanti biss), il-qawwa alkoħolika totali, l-aċidità totali, l-aċidità volatili, id-diossidu tal-kubrit totali u d-diossidu tal-karbonju (frizzanti biss) huma dawk stabbiliti mil-leġiżlazzjoni Komunitarja. L-inbejjed ħomor huma ġeneralment tanniċi, vivaċi u qawwija. Għandhom kulur li jvarja minn aħmar lewn id-demm għal granata, qawwi bi lwien vjola. L-inbejjed rożè għandhom aromi kemm ta' fjuri, kif ukoll ta' frott u ta' ħwawar, bi struttura qawwija fil-palat minħabba t-taħlitiet użati, bi freskezza li ġejja l-aktar mill-grenache N u mis-cinsault N. Għandhom kulur roża jgħajjat lewn is-salamun. L-inbejjed bojod huma kumplessi u eleganti u huma kkaratterizzati b'mod partikolari minn aromi ta' fjuri u ta' frott taċ-ċitru. Dawn jikkombinaw il-finezza, ma' togħma ta' frott u vivaċità u għandhom kulur isfar ċar bi lwien ħodor jew kulur id-deheb li jleqq u trasparenti. L-Indikazzjoni Ġeografika Protetta "Alpes-Maritimes" tikkonsisti fi nbejjed ħomor, rożè u bojod frizzanti ta' kwalità. Għall-inbejjed frizzanti ta' kwalità, il-qawwa alkoħolika proprja (limitu massimu jew limitu) (frizzanti biss), il-qawwa alkoħolika totali, l-aċidità totali, l-aċidità volatili, id-diossidu tal-kubrit totali u d-diossidu tal-karbonju (frizzanti biss) huma dawk stabbiliti mil-leġiżlazzjoni Komunitarja. Prattika enoloġika speċifika L-inbejjed għandhom ikunu konformi mal-obbligi kollha stabbiliti fil-livell tal-UE kif ukoll fil-Kodiċi Rurali u tas-Sajd Marittimu f'dak li għandu x'jaqsam mal-prattiki enoloġiċi. 120 ettolitru għal kull ettaru Il-ħsad tal-għeneb, il-vinifikazzjoni u l-produzzjoni tal-inbejjed li jibbenefikaw mill-Indikazzjoni Ġeografika Protetta "Alpes-Maritimes" isiru fid-département tal-Alpes-Maritimes. Iż-żona ġeografika tal-Indikazzjoni Ġeografika Protetta "Alpes-Maritimes", li tinsab fix-Xlokk ta' Franza, fir-reġjun ta' Provence-Alpes-Côte d'Azur, u li tmiss mal-Mediterran, tkopri d-département kollu tal-Alpes-Maritimes. Din hija kkaratterizzata primarjament minn varjabbiltà estrema tal-pajsaġġi. Fil-fatt, il-parti agrikola ta' dan id-département hija limitata u tinsab qrib il-faxxa kostali, b'kompetizzjoni qawwija għall-art, kif ukoll fil-widien li jagħtu għall-muntanji u fuq l-għoljiet l-aktar esposti. Tradizzjonalment, fuq dawn l-għoljiet, id-dielja tmiss mas-siġra taż-żebbuġ, billi l-widien huma aktar orjentati lejn il-produzzjoni ta' fjuri jew ta' ħaxix. Il-produzzjoni tal-Indikazzjoni Ġeografika Protetta "Alpes-Maritimes" ġejja minn vinja żgħira (anqas minn 50 ettaru ddikjarati), frammentata fi gżejriet xi ftit jew wisq importanti (il-muniċipalitajiet ta' Nice, Saint Jeannet, u Saint-Paul-de-Vence) u mifruxa fi ħdan azjendi agrikoli żgħar. Din il-vinja, li tinsab fil-qalba ta' Provence Alpine, fix-xifer tal-Lvant ta' Provence Calcaire, u l-aktar dik li tinsab f'Nice u fiż-żoni tal-madwar jafu s-sottoswol tagħhom lir-"rivoluzzjoni plijokenika" li wasslet għall-ħolqien ta' dan il-baħar kbir permezz ta' inklinazzjoni lejn in-Nofsinhar tal-Provence. Id-depożiti sedimentarji li rriżultaw jikkonsistu fi ħxuna sinifikanti ta' konglomerati fil-wiċċ, imsejħa "konglomerati tad-delta plijokenika tal-Var". Il-pajsaġġi ġew stabbiliti fil-perjodu Kwaternarju b'inklinazzjoni ġdida ta' Provence, din id-darba lejn il-Punent, inklinazzjoni li ġġorr dawn il-konglomerati għal altitudni ta' 600 m: l-għoljiet weqfin ġew stabbiliti. Il-ħamrija li ġejja minn dawn il-formazzjonijiet tikkonsisti fi trab tar-ramel u l-ġir u f'ċagħaq irromblat li ġejjin mill-erożjoni tal-massifs tal-Alpi ta' ħdejha. Eċċezzjoni notevoli hija l-ħamrija dolomitika u taflija bil-ġir, rikka fil-manjeżju tal-gżejjer ta' Lérins. Il-vinja hija mħawla f'altitudni ta' mhux aktar minn 400 metru, kważi esklussivament fuq għoljiet orjentati lejn it-Tramuntana-Nofsinhar, rarament fuq żoni muntanjużi fin-naħa ta' fuq tal-għoljiet, filwaqt li jiġu rispettati l-esponimenti fil-Lvant jew fil-Punent fuq irqajja' tar-raba' li ntgħażlu b'attenzjoni għall-ħsad tal-għeneb. Id-dwieli għandhom l-għeruq tagħhom f'imbankamenti dojoq, iffurmati mill-bniedem, jew "restanques", li jikkonsistu f'ċagħaq irromblat, imħallat ma' ramel aħrax ħafna (trab) bi ftit saffi ta' blat tafli. Il-medja annwali ta' xita hija ta' 830 mm, b' 2,820 siegħa dawl tax-xemx essenzjali fis-sena. Il-preżenza tal-wied ta' Var hija fundamentali għall-karatterizzazzjoni tal-klima tad-dwieli. Fil-fatt, din tippermetti ċ-ċirkolazzjoni tal-irjieħ skont l-assi tal-għoljiet, u b'hekk il-vinja tiġi soġġetta għall-irjieħ tat-Tramuntana, li jiġu mill-Alpi matul il-lejl u parti mill-għodwa, imbagħad għaż-żiffa tal-baħar li tiġi mil-Lvant fi tmiem il-ġurnata. Anki jekk il-bilanċ ekonomiku tal-azjendi agrikoli huwa parzjalment ibbażat fuq il-ħtieġa li jitħawlu l-varjetajiet kollha li jistgħu jipproduċu taħlitiet oriġinali u jissodisfaw is-swieq, waħda mill-partikolaritajiet ta' din l-Indikazzjoni Ġeografika Protetta hija x-xewqa tal-produtturi tal-inbid li jippreservaw varjetajiet lokali, bħall-braquet N, il-fuella nera N, il-grassen N, u l-mourvaison N għall-vinifikazzjoni tal-inbejjed ħomor. L-inbejjed li ġejjin mill-varjetajiet braquet N u fuella nera N għandhom ħiliet interessanti ta' maturazzjoni. Ħdejhom, wieħed isib varjetajiet komuni mal-bqija tal-Provence abbażi ta' mourvèdre N, cinsault N, carignan N, jew saħansitra ta' grenache N jew alicante N. Minn din il-medda ta' varjetajiet "suwed", l-għelieqi jipproduċu nbejjed ħomor, tanniċi, vivaċi u qawwija. L-inbejjed rożè jiġu prodotti minn taħlitiet li jiżvelaw inbejjed b'aromi kemm ta' fjuri, kif ukoll ta' frott u ta' ħwawar, bi struttura qawwija fil-palat, iżda dejjem ikkaratterizzata minn freskezza pjaċevoli. L-inbejjed bojod, li ġejjin prinċipalment mill-varjetà vermentino B, magħrufa lokalment bħala "rolle", huma kumplessi u eleganti, b'aromi ta' fjuri u ta' frott taċ-ċitru. Dawn jistgħu juru ħila tajba għall-maturazzjoni. Varjetajiet oħra jistgħu jintużaw fil-kompożizzjoni tagħhom, bħar-roussanne B, il-clairette B, il-bourboulenc B u x-chardonnay B. L-inbejjed frizzanti ta' kwalità jiġu prodotti l-aktar minn grenache N u mourvèdre N għall-inbejjed rożè u minn vermentino B u sémillon B għall-inbejjed bojod. Dawn għandhom aromi ta' fjuri u ta' frott u jfakkru fil-karatteristiċi organolettiċi tal-inbejjed mhux frizzanti. Ikkaratterizzata sew mill-ambjent ġeografiku tagħha, u mill-pajsaġġi dejjem jinbidlu u kontrastanti li jgħaddu mill-kosta tal-Mediterran għall-muntanji għoljin, din il-vinja tikkombina l-karatteristiċi ta' vinja ta' Provence ma' ċerti influwenzi mit-Tramuntana. Il-baħar u l-muntanji, ix-xemx u r-riħ kiesaħ, il-kuntrasti sinifikanti bejn ubac u adret jaffettwaw id-dwieli u s-siġar taż-żebbuġ daqskemm jaffettwaw il-bniedem. L-għoljiet esposti sew, il-ħamrija li tiskula u li tiffavorixxi t-tħawwil u t-tkabbir veġetattiv tad-dielja, filwaqt li tipproteġiha mill-ħsara kkawżata mill-maltempati tas-sajf, u t-temp xemxi u bir-riħ li jippermetti maturazzjoni tajba u preservazzjoni tal-mard kriptogamiku, kollha jikkontribwixxu għall-iżvilupp tal-vinja. Dawn il-karatteristiċi klimatiċi jippermettu proċess bil-mod ta' maturazzjoni li huwa essenzjali b'mod partikolari għall-freskezza u l-eleganza tal-inbejjed bojod u rożè, kif ukoll tal-inbejjed frizzanti. Dawn iwasslu wkoll għall-karattru qawwi u tanniku tal-inbejjed ħomor. It-tħawwil tad-dwieli ġie ffavorit ukoll mill-pożizzjoni ta' dawn l-għoljiet, 'il bogħod biżżejjed mill-kosta biex jiskoraġġixxu l-invażjonijiet tal-barbari, iżda madankollu viċin biżżejjed tal-baħar biex jippermettu l-iżvilupp tal-kummerċ. Għalhekk, minkejja l-kompetizzjoni minn kultivazzjonijiet oħra u, b'mod partikolari, minkejja l-kultivazzjoni tal-qronfol ta' Nice, li ħalliet ħafna qligħ wara t-Tieni Gwerra Dinjija, il-vinja żviluppat mill-ġdid b'mod gradwali bis-saħħa tad-determinazzjoni ta' xi ftit familji tal-produtturi tal-inbid li kienu kapaċi jippreservaw varjetajiet tad-dwieli qodma, lokali, distintivi ħafna u adattati għal dan it-territorju. Madwar ħmistax-il azjenda agrikola tal-familja għadhom jiddefendu l-vitikultura f'côte d'Azur. Dawn jipproduċu madwar 600 sa 700 hl fis-sena ta' nbejjed mhux frizzanti, li 50 % minnhom huma nbejjed ħomor, 35 % inbejjed bojod, 15 % inbejjed rożè, u li l-kwalità tagħhom ilha mill-1979 rikonoxxuta bħala "Vin de Pays". Kull sena jiġu prodotti 3,000 sa 4,000 flixkun inbid frizzanti. L-inbejjed tal-Indikazzjoni Ġeografika Protetta kienu kapaċi juru l-identità tagħhom stess u jiżviluppaw ir-reputazzjoni tagħhom stess, u l-produzzjoni tal-patrijiet ta' Lérins hija xempju ta' dan b'firxa ta' nbejjed rikonoxxuti u apprezzati ħafna. Ir-reputazzjoni tal-inbejjed Alpes Maritimes tidher mis-saħħa ekonomika tajba ta' din il-produzzjoni kummerċjalizzata b'70 % fil-livell reġjonali, fi fliexken għal klijentela essenzjalment turistika u bi prezzijiet attraenti ħafna (bejn EUR 8 u EUR 10 għal kull unità), b'20 % fit-territorju nazzjonali u b'10 % fl-esportazzjoni. Qafas ġuridiku: Leġiżlazzjoni nazzjonali Tip ta' rekwiżit addizzjonali: Dispożizzjonijiet addizzjonali dwar it-tikkettar Deskrizzjoni tar-rekwiżit: L-Indikazzjoni Ġeografika Protetta "Alpes-Maritimes" tista' tiġi ssupplimentata bl-isem ta' varjetà waħda jew aktar. L-Indikazzjoni Ġeografika Protetta "Alpes-Maritimes" tista' tiġi ssupplimentata bil-kliem "primeur" (bikri) jew "nouveau" (ġdid). Il-kliem "primeur" (bikri) jew "nouveau" (ġdid) huma riżervati għall-inbejjed mhux frizzanti. Il-logo "IGP" tal-Unjoni Ewropea għandu jidher fuq it-tikketta meta l-kliem "indication géographique protégée" (Indikazzjoni Ġeografika Protetta) jiġi sostitwit bil-kliem tradizzjonali "Vin de Pays" (Inbid Lokali). Qafas ġuridiku: Leġiżlazzjoni nazzjonali Tip ta' rekwiżit addizzjonali: Deroga dwar il-produzzjoni fiż-żona ġeografika demarkata Deskrizzjoni tal-kundizzjoni: Iż-żona fil-viċinanza immedjata ddefinita b'deroga għall-vinifikazzjoni u l-produzzjoni tal-inbejjed li jibbenefikaw mill-Indikazzjoni Ġeografika Protetta "Alpes-Maritimes" hija magħmula mill-arrondissements li jmissu maż-żona ġeografika, jiġifieri: